CELEX: 62014FN0087
Language: ro
Date: 2014-09-01 00:00:00
Title: Cauza F-87/14: Acțiune introdusă la 1 septembrie 2014 – ZZ/Consiliul

1.12.2014   
            
            
               RO
            
            
               Jurnalul Oficial al Uniunii Europene
            
            
               C 431/49
            
         Acțiune introdusă la 1 septembrie 2014 – ZZ/Consiliul
   (Cauza F-87/14)
   (2014/C 431/78)
   Limba de procedură: franceza
   
      Părțile
   
   
      Reclamant: ZZ (reprezentant: M. Velardo, avocat)
   
      Pârât: Consiliul Uniunii Europene
   
      Obiectul și descrierea litigiului
   
   Anularea deciziilor Consiliului privind rambursarea cheltuielilor de spitalizare ale reclamatului și obligarea Consiliului, pe de o parte, la plata dobânzilor moratorii și compensatorii și, pe de altă parte, la plata unor daune interese pentru prejudiciul moral pe care pretinde că l-a suferit
   
      Concluziile reclamantului
   
   
               —
            
            
               Anularea în parte a deciziilor biroului lichidatorului din Bruxelles, astfel cum rezultă din decontul 55 din 27 septembrie 2013, privind cererea din 12 iulie 2012 de rambursare a cheltuielilor de spitalizare ale reclamantului;
            
         
               —
            
            
               declararea nulității scrisorilor din 19 noiembrie 2013 ale directorului biroului lichidatorului privind răspunsul negativ la o pretinsă cerere de autorizare prealabilă din 12 iulie 2012, sau, cu titlu subsidiar, anularea acestora;
            
         
               —
            
            
               anularea, în măsura în care este necesar, a deciziei AIPN din 22 mai 2014 de respingere a reclamațiilor depuse de reclamant la 27 decembrie 2013 și la 18 februarie 2014;
            
         
               —
            
            
               obligarea Consiliului la plata unor dobânzi moratorii și compensatorii începând de la data la care sumele solicitate erau datorate, precum și la repararea prejudiciului moral suferit de reclamant;
            
         
               —
            
            
               obligarea Consiliului la plata cheltuielilor de judecată.